Diari Oficial de la Generalitat Valenciana


Sumari del DOGV 7275, del 16-05-2014 (2014/4382)

RESOLUCIÓ de 14 de maig de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Valencia per a la modificació de l'autorització per canvi de titularitat del centre privat d'Educació Infantil denominat Gent Menuda de València, que passarà a ser de titularitat municipal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4382


Data del document
:   14-05-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * centre d'ensenyament

RESOLUCIÓ de 14 de maig de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Valencia per a la modificació de l'autorització per canvi de titularitat del centre privat d'Educació Infantil denominat Gent Menuda de València, que passarà a ser de titularitat municipal. [2014/4382]  
La Generalitat i l'Ajuntament de Valencia han subscrit, prèvia tramitació reglamentària, el dia 26 de febrer de 2014, el Conveni per a la modificació de l'autorització per canvi de titularitat del centre privat d'Educació Infantil denominat Gent Menuda de Valencia, que passarà a ser de titularitat municipal.  
En compliment del que establix la clàusula desena del conveni, és procedent la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 638/2014 i que figura com a annex d'esta resolució.  
  
València, 14 de maig de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni entre la Generalitat (Conselleria d'Educació, Cultura i Esport) i l'Ajuntament de València, per a la modificació de l'autorització per canvi de titularitat del centre privat d'Educació Infantil denominat Gent Menuda de València, que passarà a ser de titularitat municipal.  
  
València, 26 de febrer de 2014  
  
Reunits  
D'una part, María José Catalá Verdet, consellera d'Educació, Cultura i Esport, que actua en nom i representació de la Generalitat, en virtut de l'acord adoptat pel Consell, el dia 12 de juliol de 2013.  
  
D'una altra part, Rita Barberá Nolla, alcaldessa presidenta de l'Ajuntament de València, facultada per a este acte per acord de la Junta de Govern Local de l'esmentat Ajuntament del dia 14 de juny de 2013.  
  
Manifesten  
1. L'Ajuntament de València va disposar el 18 de febrer de 2013 sol·licitar a la Direcció General de Centres i Personal Docent de la Conselleria d'Educació, Cultura i Esport la modificació de l'autorització concedida d'obertura i funcionament del centre d'Educació Infantil Gent Menuda, ubicat en l'edifici de propietat municipal ubicat en el carrer Bernabé García, 67, i procedir al canvi de titularitat sense modificació final del centre a favor de l'Ajuntament de València, titular del Servici Públic Municipal d'Escola Infantil que se subroga en els drets i obligacions del mencionat centre davant de l'Administració educativa.  
  
Les condicions que possibiliten el canvi de titularitat queden justificades en el contracte subscrit el 19 d'agost de 2002, entre l'Ajuntament de València i el concessionari.  
  
2. La disposició addicional segona punt 2 de la Llei Orgànica 8/1985, de 3 de juliol (BOE 04.07.1985), reguladora del dret a l'educació, establix que la creació de centres docents públics, els titulars de la qual siguen les corporacions locals, es realitzarà per conveni entre l'administració educativa competent i les corporacions.  
Per això, en virtut de les competències que atorguen el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Cultura i Esport i l'Ajuntament de València acorden subscriure el present conveni atenent a les següents  
  
Clàusules  
  
Primera  
L'objecte del present conveni és la modificació de l'autorització del centre privat d'Educació Infantil de primer cicle Gent Menuda, codi 55579526, pel canvi de la seua titularitat, que passarà a ser íntegrament municipal, de conformitat amb la disposició addicional segona punt 2 de la Llei Orgànica 8/1985, 3 de juliol, reguladora del dret a l'educació (LODE) (BOE 159, 04.07.1985), amb les característiques, ensenyances i configuració que s'indiquen:  
  
Denominació genèrica actual: centre privat d'Educació Infantil de primer cicle  
Nova denominació genèrica: Escola infantil de primer cicle  
Denominació específica actual: Gent Menuda  
Nova denominació específica: Gent Menuda  
Domicili: c/ Bernabé García, 67  
Localitat: València  
Província: València  
Codi: 73748327  
Titular cedent: Marta María Pardo Iniesta  
Nou titular: Ajuntament de València  
  
Ensenyances: Educació Infantil, de primer i segon cicle  
  
Capacitat:  
- 6 unitats d'Educació Infantil de primer cicle, amb un màxim de 77 places escolars, distribuïts de la manera següent:  
\* 1 unitat per a xiquets de 0-1 any, amb 8 places escolars.  
\* 3 unitats per a xiquets de 1-2 anys, amb 13 places escolars cada una.  
\* 2 unitats per a xiquets de 2-3 anys, amb 15 places escolars cada una.  
- 1 unitat d'Educació Infantil, segon cicle amb un màxim de 15 places escolars.  
  
Segona  
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel que s'establixen els continguts educatius del primer cicle de l'Educació Infantil en la Comunitat Valenciana (DOCV 03.04.2008).  
  
Tercera  
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Cultura i Esport per a la concessió de subvencions o ajudes econòmiques als centres d'Educació Infantil.  
  
Quarta  
L'escola Infantil se sotmetrà l'autoritat de la Conselleria d'Educació, Cultura i Esport, i de la Inspecció Educativa en els termes que preveu el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu i la resta de normativa de desplegament que poguera dictar-se sobre la dita matèria.  
  
Quinta  
El titular de l'escola es compromet a:  
a) Complir el que establix, sobre òrgans de govern dels centres públics, el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Cultura i Esport els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes i quants documents de caràcter acadèmic i administratiu que es generen.  
  
Sexta  
El present conveni produïx efectes el mateix dia de la seua firma, no obstant això, els efectes de canvi de titularitat es retrotrauran a 3 de juny de 2013, curs escolar 2013/2014.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el títol IV del citat Reial Decret 332/1992, de 3 d'abril. Finalitzarà la seua aprovació per la resolució del conseller competent en matèria d'Educació.  
En els supòsits arreplegats en l'article 13.2 abans citat, s'instruirà l'expedient que donarà lloc a una nova autorització, per al que haurà de subscriure's l'oportú conveni entre les parts.  
  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b i d l'extinció requerirà la comunicació prèvia de la conselleria al titular de l'escola.  
  
Novena  
L'aplicació i execució d'este conveni, incloent-s'hi a este efecte tots els actes jurídics que pogueren dictar-se en el seu desenrotllament o execució, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de l'Ajuntament de València.  
  
Desena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
  
Onzena  
La present modificació de l'autorització per canvi de titularitat del centre privat d'Educació Infantil denominat Gent Menuda de València, que passarà a ser de titularitat municipal, s'inscriurà en el Registre de Centres Docents de la Comunitat Valenciana.  
En prova de conformitat i perquè quede constància, firmen ambdós parts el present conveni en el lloc i la data consignats anteriorment.  
  
  
La consellera d'Educació, Cultura i Esport: María José Catalá Verdet.  
L'alcaldessa presidenta de l'Ajuntament de València: Rita Barberá Nolla.  
Davant meu. El secretari general de l'Administració municipal: Francisco Javier Vila Biosca.